Nu schimbaţi sensul cuvintelor ! 

Dan Toma Dulciu 

Talentatul scriitor Victor Eftimiu, originar din Albania, oferea cu mulţi ani în 
urmă câteva explicaţii etimologice interesante cu privire la semnificaţia unor 
cuvinte precum: paţachină, joben, mişto ! 

/V 

In acest context, amintesc observaţia acestuia, devenită actuală: 

/V 

In limba engleză, animalele destinate hranei omului au două denumiri, una 
când sunt vii, alta când sunt moarte. 

Boul se cheama Ox, când mişcă din coadă. Iar când este tăiat se cheamă 

beef 

Viţelul pe patru picioare se cheamă calf, dus la abator se cheamă veal. 

Porcului ce grohăie i se spune pig şi porc, atunci când e mort. 

Oaia este sheep când trăieşte, dar când este sacrificată, devine mutton. 

De ce? 

Fiindcă în Anglia, începând cu secolul al XlII-lea, paznicii de turme erau în 
majoritate covârşitoare nemţi, folosind cuvinte precum Ox, sheep, calf, pig . 

/V 

In schimb, măcelarii sau bucătarii erau totdeauna francezi: de aici si 
sinonimiile veau/veah, mouton/muttorr, boeuf/ beef porcul rămâne porc ! 

Văzând evoluţiile actuale, constat o tendinţă de schimbare a sensului unor 
cuvinte sau termeni: cei până în vârsta de 65 de ani s-ar putea să se numească 
PFA ( Persoană Fizică Activă ) iar cei peste 65 se vor numi SA (Staţi Acasă ) ! 

Probabil, din aceleaşi raţiuni, cei ce păstoresc sănătatea îşi vor numi 
pacienţii: cardiaci, diabetici, obezi , dializaţi, atunci când sunt vii, iar pe cei ce 
nu mai răsuflă: morţi de covid ! 

Să le spunem celor ce conduc destinele în aceste zile; nu sunteţi paznici de 
turme, medicii nu sunt măcelari ! Nu schimbaţi vocabularul, fiindcă omul este 
om, nu este animal viu sau mort ! 

